CELEX: 32000R2038
Language: sk
Date: 2000-09-28 00:00:00
Title: Nariadenie (ES) č. 2038/2000 Európskeho parlamentu a Rady z 28. septembra 2000, ktoré mení a dopĺňa nariadenie (ES) č. 2037/2000 o látkach, ktoré poškodzujú ozónovú vrstvu vzhľadom na inhalátory a pumpy

Dôležité právne oznámenie

|

32000R2038

Úradný vestník L 244 , 29/09/2000 S. 0025 - 0025

		Nariadenie (ES) č. 2038/2000 Európskeho parlamentu a Radyz 28. septembra 2000,ktoré mení a dopĺňa nariadenie (ES) č. 2037/2000 o látkach, ktoré poškodzujú ozónovú vrstvu vzhľadom na inhalátory a pumpyEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä jej článok 175 ods. 1,so zreteľom na stanovisko Hospodárskeho a sociálneho výboru [1],po porade s Výborom regiónov,konajúc v súlade s postupom podľa článku 251 Zmluvy [2],keďže:(1) Vývoz inhalátorov do rozvojových krajín a vývoz púmp, ktoré obsahujú chlórofluorované uhľovodíky, nie je povolený podľa nariadenia (ES) č. 2037/2000 Európskeho parlamentu a Rady z 29. júna 2000 o látkach, ktoré poškodzujú ozónovú vrstvu [3]. Vývoz týchto zdravotníckych výrobkov, ktoré sú povolené na trhu spoločenstva, by sa nemal obmedziť.(2) Nariadenie (ES) č. 2037/2000 by sa malo zmeniť a doplniť takto,PRIJALI TOTO NARIADENIE:Článok 1Nasledujúce písmeno sa dopĺňa do článku 11 ods. 1 nariadenia (ES) č. 2037/2000:"f) inhalátorov a dodávacích mechanizmov, ktoré obsahujú chlórofluorované uhľovodíky pre hermeticky uzatvorené zariadenia, ktoré sú určené na implantovanie do ľudského tela, aby dodávali v meraných dávkach lieky, na ktoré môže byť dočasne udelené povolenie v súlade s postupom uvedeným v článku 18 ods. 2."Článok 2Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 28. septembra 2000Za Európsky parlamentpredsedaN. FontaineZa RadupredsedaP. Moscovici[1] Stanovisko doručené 20. septembra 2000 (ešte nebolo uverejnené v úradnom vestníku).[2] Stanovisko Európskeho parlamentu zo 7. septembra 2000 (ešte nebolo uverejnené v úradnom vestníku) a Rady z 28. septembra 2000.[3] Ú. v. ES L 244, 29.9.2000, s. 1.--------------------------------------------------